Paġna Abbażi ta' din id-dejta u wara konsultazzjoni mal-Grupp ta' Esperti, il-Kummissjoni fasslet din l-opinjoni: Id-distanza mis-sit sal-fruntiera tal-eqreb Stat Membru, f'dan il-każ l-Italja, hija ta' 170 km. Il-pjan modifikat jipprevedi l-ipproċessar ta' sustanzi radjuattivi li jkollhom livelli ogħla ta' Uranju 235, li għalhekk, jeħtieġu limiti regolatorji tar-rilaxx ogħla għal effluwenti radjuattivi li jinġarru mal-arja u likwidi. Il-modifiki ppjanati ma għandhom l-ebda konsegwenza fir-rigward ta' skariku mhux ippjanat ta' sustanzi radjuattivi, li jista' jseħħ wara xi aċċident tat-tip u tad-daqs previsti fid-Dejta Ġenerali tal-pjan eżistenti. Bħala konklużjoni, il-Kummissjoni hija tal-opinjoni li l-implimentazzjoni tal-pjan modifikat għar-rimi tal-iskart radjuattiv fi kwalunkwe għamla, li joriġina mill-Faċilità ta' Dekontaminazzjoni u Rkupru tal-Uranju SOCATRI li tinsab fis-sit ta' Tricastin fi Franza, kemm waqt l-operat normali kif ukoll fil-każ ta' xi aċċident tat-tip u d-daqs previsti fid-Dejta Ġenerali, x'aktarx li mhux se tirriżulta f'kontaminazzjoni radjuattiva, li tkun sinifikanti mil-lat tas-saħħa, tal-ilma, tal-ħamrija jew tal-ispazju tal-ajru ta' Stat Membru ieħor, fir-rigward tad-dispożizzjonijiet stabbiliti fid-Direttivi tal-Istandards Bażiċi tas-Sikurezza. Magħmul fi Brussell, is-16 ta' Frar 2018. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8751. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8753. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Il-mandat tas-Sur Paul A.C.E. VAN DER KOOIJ skada fit-18 ta' Diċembru 2017. Fl-14 ta' Diċembru 2017, wara li ngħatat l-opinjoni tal-Kunsill Amministrattiv tal-Uffiċċju, il-Kummissjoni pproponiet lis-Sur Paul A.C.E. VAN DER KOOIJ, l-uniku kandidat fil-lista qasira, għall-post ta' President tal-Bord tal-Appell tal-Uffiċċju, ADOTTA DIN ID-DEĊIŻJONI: Is-Sur Paul A.C.E. VAN DER KOOIJ, huwa b'dan maħtur President tal-Bord tal-Appell tal-Uffiċċju Komunitarju tal-Varjetajiet tal-Pjanti ("l-Uffiċċju") għal perijodu ta' ħames snin. Il-mandat tas-Sur Paul A.C.E. VAN DER KOOIJ għandu jiddekorri mid-data li fiha huwa jassumi d-doveri tiegħu. Dik id-data għandha tiġi maqbula bejn il-President u l-Kunsill Amministrattiv tal-Uffiċċju. Il-President tal-Kunsill Amministrattiv tal-Uffiċċju huwa mogħti s-setgħa li jipprovdi għall-arranġamenti kollha meħtieġa biex jiġi implimentat l-Artikolu 1. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, id-19 ta' Frar 2018. IL-KUMMISSJONI EWROPEA, Wara li kkunsidrat it-Trattat dwar l-Unjoni Ewropea, Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat it-Trattat li jistabbilixxi l-Komunità Ewropea tal-Enerġija Atomika, It-Trattati, b'mod partikulari l-Artikolu 17(3) tat-Trattat dwar l-Unjoni Ewropea u l-Artikolu 245 tat-Trattat dwar il-Funzjonament tal-Unjoni Ewropea, stabbilew il-prinċipji essenzjali li jirregolaw il-kondotta tal-Membri tal-Kummissjoni; Skont dawn id-dispożizzjonijiet, il-Membri tal-Kummissjoni jintgħażlu abbażi tal-kompetenza ġenerali tagħhom u l-impenn Ewropew minn persuni li ma jkun hemm l-ebda dubju dwar l-indipendenza tagħhom. Għandhom ikunu kompletament indipendenti u la jfittxu u lanqas jieħdu struzzjonijiet minn l-ebda Gvern jew istituzzjoni, korp, uffiċju jew entità, għandhom iżommu lura minn kull azzjoni li tkun inkompatibbli mal-funzjonijiet jew mat-twettiq tal-kompiti tagħhom u ma għandhom jinvolvu ruħhom fl-ebda okkupazzjoni oħra, kemm jekk tkun bi qligħ kif ukoll jekk le; il-Membri tal-Kummissjoni għandhom responsabbiltà politika u l-Kummissjoni hija responsabbli quddiem il-Parlament Ewropew. Skont l-Artikolu 10 tat-Trattat dwar l-Unjoni Ewropea, il-partiti politiċi fil-livell Ewropew jikkontribwixxu għall-formazzjoni tal-għarfien politiku Ewropew u għall-espressjoni tar-rieda taċ-ċittadini tal-Unjoni. Il-partiti politiċi Ewropej u nazzjonali jindikaw il-kandidati għall-President tal-Kummissjoni li jappoġġjaw u l-programm tal-kandidat fil-kuntest tal-elezzjonijiet għall-Parlament Ewropew. Il-President tal-Kummissjoni Ewropea jiġi elett mill-Parlament Ewropew fuq proposta tal-Kunsill Ewropew, filwaqt li jitqiesu l-elezzjonijiet għall-Parlament Ewropew u wara li jsiru l-konsultazzjonijiet xierqa; u l-Kummissjoni kollha kemm hi hija soġġetta għal vot ta' approvazzjoni mill-Parlament Ewropew. Dan iżid il-leġittimità demokratika tal-proċess tat-teħid ta' deċiżjonijiet fl-Unjoni li l-Membri tal-Kummissjoni huma parti minnu; Fil-bidu tal-kariga tagħhom, il-Membri tal-Kummissjoni jwiegħdu solennement li, kemm matul kif ukoll wara li tintemm il-kariga tagħhom, jirrispettaw l-obbligi li jirriżultaw minn din il-kariga u b'mod partikulari d-dmir tagħhom li jaġixxu b'integrità u diskrezzjoni rigward l-aċċettazzjoni ta' xi ħatriet jew benefiċċji, wara li tintemm il-kariga tagħhom. Huwa xieraq li l-Kodiċi ta' Kondotta japplika għall-persuna proposta bħala kandidat għall-President tal-Kummissjoni Ewropea kif ukoll għall-Kummissarji Nnominati rigward id-divulgazzjoni tal-interessi tagħhom fi żmien debitu qabel is-smigħ tagħhom fil-Parlament Ewropew; L-Artikolu 339 tat-Trattat dwar il-Funzjonament tal-Unjoni Ewropea jipprevedi li l-Membri tal-istituzzjonijiet tal-Unjoni għandhom ikunu meħtieġa wkoll wara t-tmiem tal-funzjonijiet tagħhom, li ma jxerrdux tagħrif li jkun kopert bis-sigriet professjonali u, b'mod partikolari, tagħrif li jirriferi għal impriżi u dwar ir-relazzjonijiet kummerċjali tagħhom jew l-elementi tal-costing tagħhom; Jenħtieġ li Kumitat Indipendenti tal-Etika jassisti lill-Kummissjoni fl-applikazzjoni ta' dan il-Kodiċi ta' Kondotta billi jipprovdi pariri indipendenti; Membru tal-Kummissjoni għandu jirriżenja jekk il-President jitlob dan f'konformità mal-Artikolu 17(6) tat-Trattat dwar l-Unjoni Ewropea; Membri tal-Kummissjoni li ma jibqgħux jissodisfaw il-kundizzjonijiet meħtieġa għat-twettiq tal-funzjonijiet tagħhom jew ikunu ħatja ta' mġiba ħażina serja jistgħu jiġu obbligati li jirtiraw jew jitneħħewlhom id-drittijiet għall-pensjoni jew benefiċċji oħra skont l-Artikoli 245 u 247 tat-Trattat dwar il-Funzjonament tal-Unjoni Ewropea; Jenħtieġ li dan il-Kodiċi ta' Kondotta jiġi applikat b'rieda tajba u b'kunsiderazzjoni xierqa tal-prinċipju tal-proporzjonalità u tad-drittijiet individwali; B'DAN TADOTTA DAN IL-KODIĊI TA' KONDOTTA: Dan il-Kodiċi ta' Kondotta għandu japplika għall-Membri tal-Kummissjoni u, fejn jiġi speċifikat b'mod espliċitu, għall-eks Membri tal-Kummissjoni, għall-persuna proposta bħala kandidat għal President tal-Kummissjoni Ewropea u għall-Kummissarji Nnominati. (1) Il-Membri għandhom jiddedikaw lilhom infushom bis-sħiħ għat-twettiq tal-funzjonijiet tagħhom fl-interess ġenerali tal-Unjoni. (2) Il-Membri għandhom jaġixxu u jwettqu l-funzjonijiet tagħhom b'indipendenza, integrità, dinjità, b'lealtà u diskrezzjoni sħaħ, f'konformità mar-regoli stabbiliti fit-Trattati u kif spjegat f'dan il-Kodiċi ta' Kondotta. Għandhom josservaw l-ogħla standards ta' kondotta etika. (3) Il-Membri għandhom ir-responsabbiltà li jżommu kuntatti politiċi fid-dawl tar-responsabbiltà tal-Kummissjoni lejn il-Parlament Ewropew u l-elettorat Ewropew u fid-dawl tar-rwol tal-partijiet politiċi Ewropej fil-ħajja demokratika tal-Unjoni. (4) Il-Membri għandhom jaġixxu b'mod kolleġjali u jassumu responsabbiltà kollettiva għal kull deċiżjoni li tittieħed mill-Kummissjoni. (5) Il-Membri għandhom jirrispettaw id-dinjità tal-kariga tagħhom u ma għandhomx jaġixxu jew jesprimu lilhom infushom, ikun xi jkun il-mezz, b'mod li jaffettwa ħażin il-perċezzjoni pubblika tal-indipendenza, tal-integrità tagħhom jew id-dinjità tal-kariga tagħhom. (7) L-eks Membri għandhom jirrispettaw l-obbligi tagħhom li jirriżultaw mill-funzjonijiet tagħhom li jkomplu jkollhom effett wara t-terminu tagħhom, b'mod partikulari l-funzjoni li jaġixxu b'integrità u diskrezzjoni fir-rigward tal-aċċettazzjoni ta' ċerti karigi jew benefiċċji f'konformita mal-Artikolu 245 tat-Trattat dwar il-Funzjonament tal-Unjoni Ewropea, u l-obbligi speċifikati f'dan il-Kodiċi ta' Kondotta. (2) Ir-rekwiżiti fil-paragrafu (1) għandhom japplikaw ukoll għall-persuna proposta bħala kandidat għall-President tal-Kummissjoni u għall-Kummissarji Nnominati li għandhom jippreżentaw id-dikjarazzjoni għall-Parlament Ewropew fi żmien debitu sabiex jippermettu li l-Parlament jeżamina d-dikjarazzjonijiet. (3) Id-dikjarazzjonijiet għandhom jerġgħu jiġu ppreżentati fuq bażi annwali fl-1 ta' Jannar, u fil-każ ta' bidla fl-informazzjoni din tiġi ddikjarata matul il-mandat ta' Membru, u għandha tiġi ppreżentata dikjarazzjoni ġdida mill-aktar fis possibbli u mhux aktar tard minn xahrejn mill-bidla inkwistjoni. (4) Id-dikjarazzjoni għandha tidentifika: l-attivitajiet kollha, professjonali jew oħra, li jiddistingwu bejn attivitajiet imwettqa matul dawn l-aħħar għaxar snin li ntemmu qabel il-Membru jkun ħa l-kariga, bħal membru tal-bord ta' kumpanija, konsulent, membru ta' fondazzjoni jew korp simili jew ta' istituzzjoni edukattiva, u dawk il-funzjonijiet ta' natura onorarja u/jew attribwiti għal għomru jew funzjonijiet li jkunu formalment sospiżi b'effett dirett tal-liġi matul il-mandat tal-Membru, li jinżammu filwaqt li jirrispettaw l-Artikolu 8(2); kull entità li fiha l-Membru jkollu interess jew li fiha jkun eżerċita attività kif speċifikat fis-subparagrafi (a) u (b) hawn fuq, ħlief l-entitajiet li fihom il-Membru jkollu holdings li jkunu mmexxija fuq bażi indipendenti minn parti terza, sakemm ma jkunux marbuta ma' industriji speċifiċi bħal fondi settorjali jew tematiċi. Fil-każ ta' fondazzjoni jew korp simili, l-iskop tal-entità għandu jiġi ddikjarat; is-sħubija f'assoċjazzjonijiet, partiti politiċi, trejdjunjins, organizzazzjonijiet mhux governattivi jew korpi oħrajn, jekk l-attivitajiet tagħhom, fil-pubbliku jew fil-privat, ikunu maħsuba biex jinfluwenzaw l-eżerċizzju tal-funzjonijiet pubbliċi; kull proprjetà mmexxija direttament jew permezz ta' kumpanija tal-proprjetà immobbli, bl-eċċezzjoni ta' djar riżervati għall-użu esklużiv tagħhom u tal-familja tagħhom; l-attivitajiet professjonali attwali tal-konjuġi jew tas-sħab, filwaqt li tiġi stabbilita n-natura tal-attività, it-titlu tal-kariga okkupata, u jekk applikabbli isem l-impjegatur. (5) Id-dikjarazzjonijiet għandhom isiru pubbliċi f'format elettroniku u li jinqara minn magna. (1) Il-Membri għandhom joqogħdu lura minn kull deċiżjoni jew struzzjoni ta' fajl u minn kull parteċipazzjoni f'diskussjoni, dibattitu jew vot fir-rigward ta' kwistjoni li taqa' taħt l-Artikolu 2(6). (2) Id-dikjarazzjonijiet ippreżentati taħt l-Artikolu 3 għandhom jiġu skrutinizzati taħt l-awtorità tal-President. (3) Il-Membri għandhom jinfurmaw lill-President b'kull sitwazzjoni li taqa' taħt l-Artikolu 2(6) hekk kif ikunu konxji minnha. (4) Il-President għandu jieħu kull miżura li jqis xierqa, fid-dawl tal-informazzjoni msemmija fil-paragrafi (2) u (3) jew informazzjoni oħra disponibbli, jekk meħtieġ wara konsultazzjoni mal-Kumitat Indipendenti tal-Etika, bħal: ir-riallkoazzjoni ta' fajl lil Membru ieħor jew lill-Viċi President responsabbli. Il-President għandu jinforma lill-President tal-Parlament Ewropew fi żmien debitu b'kull riallokazzjoni tali; it-talba għall-bejgħ jew it-tqegħid fi trust fil-għama tal-interessi finanzjarji msemmija fl-Artikolu 3(4)(a) meta dawn jirriżultaw f'kunflitt ta' interess fil-qasam tar-responsabbiltajiet tal-portafoll tal-Membru. (1) Il-Membri għandhom jikkonformaw mal-obbligu tal-lealtà lejn il-Kummissjoni u d-diskrezzjoni fil-qadi tal-funzjonijiet tagħhom. Għandhom jaġixxu u jesprimu lilhom infushom bit-trażżin meħtieġ mill-kariga tagħhom. (2) Il-Membri għandhom joqogħdu lura milli jiżvelaw dak li jintqal waqt il-laqgħat tal-Kummissjoni. (3) Mingħajr preġudizzju għad-dispożizzjonijiet dixxiplinari applikabbli għall-uffiċjali u aġenti oħrajn, il-Membri huma responsabbli għat-trattament xieraq u kull trażmissjoni esterna mill-membri tal-Kabinett tagħhom ta' dokumenti klassifikati, ta' informazzjoni sensittiva jew ta' dokumenti kunfidenzjali ppreżentati lill-Kulleġġ għall-adozzjoni jew informazzjoni. (4) Il-Membri ma għandhom jagħmlu l-ebda kumment li joħloq dubji dwar deċiżjoni li tkun ħadet il-Kummissjoni jew li tista' tagħmel ħsara lir-reputazzjoni tal-Kummissjoni. (1) Il-Membri għandhom jimmaniġġjaw ir-riżorsi materjali tal-Kummissjoni b'mod responsabbli. Għandhom jużaw il-Kabinetti tagħhom u l-infrastruttura u r-riżorsi tal-Kummissjoni f'konformità sħiħa mar-regoli rilevanti. (2) Il-Membri għandhom iwettqu missjonijiet f'konformità mar-regoli fir-Regolament Finanzjarju, mar-regoli interni dwar l-implimentazzjoni tal-baġit ġenerali tal-Unjoni Ewropea, mal-Gwida tal-Missjonijiet u mar-regoli stabbiliti fl-Anness 2. Missjoni hija definita bħala vjaġġ minn Membru 'l bogħod mill-post tax-xogħol tal-Kummissjoni fl-eżerċizzju tal-funzjonijiet tiegħu. Ma jistax jiġi aċċettat vjaġġar b'xejn minn partijiet terzi sakemm ma jkunx skont użu diplomatiku jew ta' kortesija jew sakemm il-President ma jkunx awtorizza dan minn qabel. Għal raġunijiet ta' trasparenza, il-Kummissjoni se tippubblika ħarsa ġenerali lejn l-ispejjeż tal-missjonijiet għal kull Membru kull xahrejn li tkopri l-missjonijiet kollha li jkunu twettqu sakemm il-pubblikazzjoni ta' din l-informazzjoni ma timminax il-protezzjoni tal-interess pubbliku fir-rigward tas-sigurtà pubblika, id-difiża u kwistjonijiet militari, ir-relazzjonijiet internazzjonali jew il-politika finanzjarja, monetarja jew ekonomika tal-Unjoni jew ta' Stat Membru. (4) Il-Membri ma għandhom jaċċettaw l-ebda rigal b'valur ta' aktar minn EUR 150. Meta, skont l-użanza diplomatika u ta' kortesija jirċievu rigali li jiswew aktar minn dan l-ammont, għandhom jagħtuhom lid-Dipartiment tal-Protokoll tal-Kummissjoni. F'każ ta' dubju rigward il-valur ta' rigal, għandha titwettaq evalwazzjoni taħt l-awtorità tad-Direttur tal-Uffiċċju għall-Infrastruttura u l-Loġistika fi Brussell, u d-deċiżjoni tiegħu dwar il-kwistjoni għandha tkun finali. Id-Dipartiment tal-Protokoll tal-Kummissjoni għandu jżomm reġistru pubbliku tar-rigali li jingħataw skont dan il-paragrafu li għandu jidentifika lid-donatur. (5) Il-Membri ma għandhomx jaċċettaw ospitalità, ħlief skont l-użanza diplomatika jew ta' kortesija. Attendenza bi stedina għal kull avveniment fejn il-Membri jirrappreżentaw lill-Kummissjoni ma għandhomx jitqiesu bħala ospitalità. (6) Il-Membri għandhom jinnotifikaw lill-President b'kull dekorazzjoni, premju jew unur li jingħatawlhom. Jekk premju jinkludi somma flus jew oġġetti ta' valur, jenħtieġ li jingħataw lil karità tal-għażla tagħhom; oġġetti ta' valur jistgħu jingħataw ukoll lid-Dipartiment tal-Protokoll. (1) Il-Membri ma għandhom jeżerċitaw l-ebda attività professjonali, kemm jekk bi qligħ kif ukoll jekk le, jew funzjoni pubblika tkun xi tkun in-natura tagħha, għajr dawk li jirriżultaw mit-twettiq tal-obbligi tagħhom. Dan il-paragrafu huwa mingħajr preġudizzju għaż-żamma tal-funzjonijiet ta' natura onorarja u/jew attribwiti għal għomorhom li jkunu formalment sospiżi b'effett dirett tal-liġi matul il-mandat tal-Membru bħala Kummissarju, sa fejn tkun garantita l-indipendenza tal-Membru. (2) Il-Membri jistgħu jinvolvu ruħhom f'dawn l-attivitajiet esterni, filwaqt li jirrispettaw l-Artikoli 2 u 5: jagħtu korsijiet okkażjonali bla ħlas fl-interessi tal-integrazzjoni Ewropea, sakemm il-President ikun debitament infurmat, u attivitajiet oħra ta' komunikazzjoni f'oqsma ta' interess Ewropew; jippubblikaw ktieb sakemm kull royalty ta' ktieb ippubblikat b'rabta mal-funzjonijiet ta' Membru jingħataw lil karità tal-għażla tagħhom, u sakemm il-President ikun debitament infurmat; jiktbu artikli, jagħtu diskorsi jew jieħdu sehem f'konferenzi sakemm ma jingħatax ħlas jew, jekk jingħata ħlas, dan jingħata lil karità tal-għażla tagħhom; iżommu karigi onorarji bla ħlas f'fondazzjonijiet jew korpi simili fl-oqsma politiċi, legali, kulturali, artistiċi, soċjali, sportivi jew karitattivi jew fi stabbilimenti edukattivi jew ta' riċerka, sakemm il-President ikun debitament infurmat. "Karigi onorarji" tfisser karigi li fihom id-detentur ma jkollu l-ebda rwol maniġerjali, l-ebda setgħa ta' teħid ta' deċiżjonijiet u l-ebda responsabbiltà jew kontroll tal-operazzjonijiet tal-korp inkwistjoni. L-espressjoni "fondazzjonijiet jew korpi simili" tfisser stabbilimenti jew assoċjazzjonijiet mingħajr skop ta' qligħ li jwettqu attivitajiet fl-interess ġenerali fl-oqsma msemmija fl-ewwel sentenza. Il-kariga ma tista' tinvolvi l-ebda riskju ta' kunflitt ta' interess. Dan ir-riskju jinsab b'mod partikulari meta korp ikun iffinanzjat mill-baġit tal-UE. (1) Il-Membri jistgħu jipparteċipaw fil-politika nazzjonali bħala membri tal-partiti politiċi nazzjonali jew organizzazzjoni tas-sħab soċjali (bħal trejdunjins) jew f'kampanja ta' elezzjoni nazzjonali, inkluż elezzjonijiet reġjonali jew lokali, sakemm dan ma jikkompromettix id-disponibbiltà tagħhom għas-servizz fil-Kummissjoni u l-prijorità li tingħata lill-funzjonijiet tal-Kummissjoni tagħhom fuq l-impenji tal-partit. Il-parteċipazzjoni bħala membri ta' partiti politiċi nazzjonali jew ta' organizzazzjoni tas-sħab soċjali tinkludi ż-żamma ta' funzjonijiet onorarji jew mhux eżekuttivi f'korpi tal-istruttura tal-partit, iżda teskludi responsabbiltajiet maniġerjali. Kuntatti politiċi fil-kapaċità bħala Membru tal-Kummissjoni jibqgħu mhux affettwati. (2) Il-Membri għandhom jinfurmaw lill-President bl-intenzjoni tagħhom li jipparteċipaw f'kampanja elettorali nazzjonali, reġjonali jew lokali u r-rwol li huma mistennija li jaqdu fil-kampanja. Jekk huma beħsiebhom jikkandidaw ruħhom għall-elezzjoni jew ikollhom rwol attiv mod ieħor fil-kampanja elettorali, huma jridu jirtiraw mill-ħidma tal-Kummissjoni għall-perjodu kollu ta' implikazzjoni attiva u mill-inqas għat-tul tal-kampanja. F'istanzi oħra, il-President, li jqis iċ-ċirkustanzi partikulari tal-każ, għandu jiddeċiedi jekk il-parteċipazzjoni maħsuba fil-kampanja elettorali hijiex kompatibbli mat-twettiq tal-funzjonijiet tal-Membru. Il-Membri li għaldaqstant jirtiraw ruħhom mill-ħidma tal-Kummissjoni għandhom jingħataw "liv elettorali mingħajr ħlas" mill-President u ma jistgħux jużaw ir-riżorsi umani jew materjali tal-Kummissjoni matul dak il-perjodu. Il-President għandu debitament jinforma lill-President tal-Parlament Ewropew bl-għoti ta' dan il-liv u liema Membru se jieħu r-responsabbiltajiet rilevanti matul il-perjodu tal-liv. (3) Il-Membri għandhom jastjenu milli jagħmlu dikjarazzjonijiet jew interventi pubbliċi f'isem kwalunkwe partit politiku jew organizzazzjoni tas-sħab soċjali li huma membri tagħhom, għajr meta jikkandidaw ruħhom għal elezzjoni/jipparteċipaw f'kampanja elettorali skont il-paragrafu (2). Dan huwa mingħajr preġudizzju għad-dritt li l-Membri jesprimu l-opinjonijiet personali tagħhom. Il-Membri li għaldaqstant jipparteċipaw f'kampanji elettorali għandhom jimpenjaw ruħhom biex joqogħdu lura milli jadottaw pożizzjoni matul il-kampanja li ma tkunx konformi mal-obbligu ta' kunfidenzjalità jew tikser il-prinċipju tal-kolleġjalità. (1) Il-Membri jistgħu jipparteċipaw fil-politika Ewropea bħala membri ta' partiti politiċi Ewropej jew organizzazzjonijiet tas-sħab soċjali fil-livell Ewropew sakemm dan ma jikkompromettix id-disponibbiltà tagħhom għas-servizz fil-Kummissjoni u l-prijorità li tingħata lill-funzjonijiet tal-Kummissjoni tagħhom fuq l-impenji tal-partit. Il-parteċipazzjoni bħala membri ta' partiti politiċi Ewropej jew organizzazzjonijiet tas-sħab soċjali fil-livell Ewropew tinkludi ż-żamma ta' funzjonijiet politiċi, onorarji jew mhux eżekuttivi f'korpi tal-istruttura tal-partit, iżda teskludi responsabbiltajiet maniġerjali. Kuntatti politiċi fil-kapaċità bħala Membru tal-Kummissjoni jibqgħu mhux affettwati. (2) Il-Membri jistgħu jipparteċipaw f'kampanji elettorali f'elezzjonijiet għall-Parlament Ewropew, inkluż bħala kandidati. Jistgħu jintgħażlu wkoll mill-partiti politiċi Ewropej bħala kandidat prinċipali ("Spitzenkandidat") għall-pożizzjoni tal-President tal-Kummissjoni. (3) Il-Membri għandhom jinfurmaw lill-President bl-intenzjoni tagħhom li jipparteċipaw f'kampanja elettorali fis-sens tal-paragrafu (2) u r-rwol li huma mistennija li jaqdu fil-kampanja. (4) Il-President għandu jinforma lill-Parlament Ewropew fi żmien debitu jekk Membru wieħed jew aktar jikkandidaw ruħhom bħala kandidati fil-kampanji elettorali għall-elezzjonijiet għall-Parlament Ewropew, kif ukoll bil-miżuri li jittieħdu biex jiġi żgurat ir-rispett tal-prinċipji tal-indipendenza, tal-integrità u tad-diskrezzjoni previsti fl-Artikolu 245 tat-Trattat dwar il-Funzjonament tal-Unjoni Ewropea u dan il-Kodiċi ta' Kondotta. (5) Il-Membri li jikkandidaw ruħhom bħala kandidati jew li jipparteċipaw f'kampanja elettorali fis-sens tal-paragrafu (2) ma jistgħux jużaw ir-riżorsi umani jew materjali tal-Kummissjoni għal attivitajiet marbuta mal-kampanja elettorali. (6) Il-Membri għandhom jastjenu milli jagħmlu dikjarazzjonijiet jew interventi pubbliċi f'isem kwalunkwe partit politiku Ewropew li huma membri tiegħu, għajr meta jikkandidaw ruħhom għal elezzjoni jew jipparteċipaw f'kampanja elettorali skont il-paragrafi (3) u (4). Dan huwa mingħajr preġudizzju għad-dritt li l-Membri jesprimu l-opinjonijiet personali tagħhom. Il-Membri li għaldaqstant jipparteċipaw f'kampanji elettorali għandhom jimpenjaw ruħhom biex joqogħdu lura milli jadottaw pożizzjoni matul il-kampanja li ma tkunx konformi mal-obbligu ta' kunfidenzjalità jew tikser il-prinċipju tal-kolleġjalità. (1) Wara li ma jibqgħux fil-kariga, l-eks Membri għandhom ikomplu jkunu marbuta bl-obbligu ta' integrità u diskrezzjoni tagħhom skont l-Artikolu 245 tat-Trattat dwar il-Funzjonament tal-Unjoni Ewropea. Għandhom ikomplu jkunu marbuta bl-obbligi ta' kolleġjalità u diskrezzjoni, kif stabbilit fl-Artikolu 5, fir-rigward tad-deċiżjonijiet u l-attivitajiet tal-Kummissjoni matul il-mandat tagħhom. (2) L-eks Membri għandhom jinfurmaw lill-Kummissjoni b'avviż ta' mill-inqas xahrejn bil-ħsieb tagħhom li jinvolvu ruħhom f'attività professjonali matul perjodu ta' sentejn wara li ma jibqgħux fil-kariga. Għall-finijiet tal-Kodiċi preżenti, "attività professjonali" tfisser kull attività professjonali, kemm jekk bi qligħ kif ukoll jekk le, għajr attività bla ħlas li ma jkollha l-ebda rabta mal-attivitajiet tal-Unjoni Ewropea u li ma twassalx għal illobjar jew rappreżentanza fil-konfront tal-Kummissjoni u s-servizzi tagħha bħal: attivitajiet karitattivi jew umanitarji; attivitajiet li huma riżultat ta' konvinzjonijiet politiċi, trejdjunjonali u/jew filosofiċi jew reliġjużi; attivitajiet kulturali; is-sempliċi ġestjoni tal-assi jew tal-holdings jew fortuna personali jew familjari, f'kapaċità privata; jew attivitajiet paragunabbli. (3) Il-Kummissjoni għandha teżamina l-informazzjoni pprovduta sabiex tiddetermina jekk in-natura tal-attività ppjanata hijiex kompatibbli mal-Artikolu 245 tat-Trattat dwar il-Funzjonament tal-Unjoni Ewropea, u jekk l-attività ppjanata hija marbuta mal-portafoll tal-eks Membru, għandha tiddeċiedi biss wara li tikkonsulta mal-Kumitat Indipendenti tal-Etika. Mingħajr preġudizzju għall-possibbiltà li l-President jitlob l-opinjoni tiegħu f'każijiet ta' dubju, il-Kumitat Indipendenti tal-Etika ma għandux għalfejn jiġi kkonsultat meta l-eks Membri jkun beħsiebhom: ikomplu jservu fl-interess Ewropew f'Istituzzjoni jew Korp tal-Unjoni Ewropea; Jassumu karigi fis-servizz ċivili nazzjonali ta' Stat Membru (f'livell nazzjonali, reġjonali jew lokali) jinvolvu ruħhom f'organizzazzjonijiet internazzjonali jew korpi internazzjonali oħra li jindirizzaw interessi pubbliċi u li l-UE jew wieħed mid-diversi Stati Membri tagħha jkunu rappreżentati fihom; jinvolvu ruħhom f'attivitajiet akkademiċi; jinvolvu ruħhom f'attivitajiet ta' darba għal żmien qasir (jum ta' xogħol wieħed jew tnejn); jaċċettaw ħatriet onorarji. (5) Fil-każ ta' eks President, il-perjodi stabbiliti fil-paragrafi (2) u (4) għandhom ikunu ta' tliet snin. (6) Il-funzjonijiet stabbiliti fil-paragrafi (2) u (4) ma għandhomx japplikaw meta l-eks Membru jkun involut f'kariga pubblika. (7) Id-deċiżjonijiet li jittieħdu skont il-paragrafu (3) li jiddeterminaw il-kompatibbiltà mal-Artikolu 245 tat-Trattat dwar il-Funzjonament tal-Unjoni Ewropea u opinjonijiet relatati tal-Kumitat Indipendenti tal-Etika għandhom isiru pubbliċi b'kunsiderazzjoni xierqa għall-protezzjoni tad-dejta personali. (1) Il-Kummissjoni b'dan tistabbilixxi Kumitat Indipendenti tal-Etika. B'talba mill-President, il-Kumitat għandu javża lill-Kummissjoni dwar kwalunkwe kwistjoni etika marbuta ma' dan il-Kodiċi u jipprovdi rakkomandazzjonijiet ġenerali lill-Kummissjoni dwar kwistjonijiet etiċi rilevanti skont il-Kodiċi. (2) Il-President għandu jistabbilixxi l-limitu ta' żmien li fih għandha tingħata opinjoni. (3) Il-Membri jew l-eks Membri kkonċernati għandhom jikkooperaw bis-sħiħ mal-Kumitat, b'mod partikulari billi jipprovdu l-informazzjoni addizzjonali rilevanti kollha mitluba. Għandu jkollhom il-possibbiltà li jinstemgħu jekk il-Kumitat ikun beħsiebu jagħti opinjoni negattiva. (4) Il-Kumitat għandu jkun magħmul minn tliet membri magħżulin għall-kompetenza, għall-esperjenza, għall-indipendenza u għall-kwalitajiet professjonali tagħhom. Għandu jkollhom rekord ta' mġiba professjonali impekkabbli kif ukoll esperjenza f'funzjonijiet f'livell għoli f'istituzzjonijiet Ewropej, nazzjonali jew internazzjonali. Jenħtieġ li l-kompożizzjoni tal-Kumitat tkun tirrifletti l-esperjenzi f'istituzzjonijiet jew funzjonijiet differenti. Il-membri jinħatru mill-Kummissjoni, fuq proposta mill-President. Għandhom jiffirmaw dikjarazzjoni dwar in-nuqqas ta' kunflitti ta' interess. Il-mandat tagħhom huwa ta' tliet snin, li jiġġedded darba. Jekk membru ma jibqax fil-kariga qabel ma jintemm il-mandat tiegħu, il-Kummissjoni taħtar, fuq proposta mill-President, membru ġdid għall-bqija tal-mandat. (5) Il-Kumitat għandu jaħtar president permanenti minn fost il-membri tiegħu. Il-president tal-Kumitat ilaqqa' lill-Kumitat wara li jirċievi talba mill-President. (6) Id-deliberazzjonijiet tal-Kumitat għandhom ikunu kunfidenzjali. (7) Meta opinjoni ma tiġix adottata b'mod unanimu, għandha tinkludi kull fehma kuntrarja. (1) Il-President, assistit mill-Kumitat Indipendeti tal-Etika, għandu jiżgura l-applikazzjoni kif suppost ta' dan il-Kodiċi ta' Kondotta. (2) Il-Membri jew l-eks Membri għandhom jinfurmaw lill-President fil-ħin jekk ikollhom dubji rigward l-applikazzjoni ta' dan il-Kodiċi qabel ma jaġixxu fuq il-kwistjoni li dwarha jkunu feġġew dubji. (3) F'każ ta' ksur ta' dan il-Kodiċi ta' Kondotta li ma jirrikjedix rinviju quddiem il-Qorti tal-Ġustizzja skont l-Artikolu 245 jew 247 tat-Trattat dwar il-Funzjonament tal-Unjoni Ewropea, il-Kummissjoni tista' tiddeċiedi, filwaqt li tqis l-opinjoni tal-Kumitat Indipendenti tal-Etika u fuq proposta mill-President, li tesprimi twiddiba u, fejn xieraq, tagħmilha pubblika. (4) Il-Kummissjoni għandha tippubblika rapport kull sena dwar l-applikazzjoni ta' dan il-Kodiċi ta' Kondotta inkluż il-ħidma tal-Kumitat Indipendenti tal-Etika. Ir-rapporti għandhom jiġu ppubblikati fuq sit web iddedikat għall-applikazzjoni ta' dan il-Kodiċi ta' Kondotta. (2) Rigward l-eks Membri li l-mandat tagħhom ikun spiċċa qabel id-dħul fis-seħħ ta' din id-deċiżjoni, l-Artikolu 11(2) sa (6) ma japplikax. It-Taqsima 1.2 tal-Kodiċi ta' Kondotta tal-20 ta' April 2011 tibqa' applikabbli għalihom. (3) Għandu jidħol fis-seħħ fl-1 ta' Frar 2018. Magħmul fi Brussell, il-31 ta' Jannar 2018. Isem sħiħ: Karigi okkupati matul dawn l-aħħar 10 snin, f'fondazzjonijiet jew korpi simili Karigi okkupati matul dawn l-aħħar 10 snin f'istituzzjonijiet edukattivi Karigi okkupati matul dawn l-aħħar 10 snin fl-entitajiet ta' tmexxija, ta' superviżjoni u ta' konsulenza ta' kumpaniji u korpi oħrajn li jeżerċitaw attivitajiet kummerċjali jew ekonomiċi. Attivitajiet professjonali oħra okkupati matul dawn l-aħħar 10 snin, inklużi servizzi, professjoni libera, attivitajiet ta' konsulenza. Karigi onorarji attwalment miżmuma f'fondazzjonijiet, korpi simili jew stabbilimenti edukattivi jew ta' riċerka (l-Artikolu 8(2)(d) tal-Kodiċi) Informazzjoni addizzjonali rilevanti dwar funzjonijiet oħra (pereżempju funzjonijiet oħra ta' natura onorarja u/jew attribwiti għal għomorhom) Jien b'dan niddikjara li l-informazzjoni li ngħatat hawn fuq hija korretta. L-ispejjeż tal-missjonijiet imġarrba mill-Membri tal-Kummissjoni li jivvjaġġaw fuq ħidma uffiċjali huma koperti b'allokazzjoni mill-entrata baġitarja 25 01 02 13. L-ispejjeż tal-missjonijiet għall-persunal tal-Kabinetti huma koperti (skont il-Gwida tal-Missjonijiet tal-Kummissjoni) mill-entrata baġitarja 25 01 02 11 01 01 10 Trid titfassal ordni ta' vjaġġar, iffirmata mill-Membru tal-Kummissjoni kkonċernat, għall-missjonijiet kollha bl-użu tal-formola xierqa (MIPS). Trid tistabbilixxi dan li ġej: l-għan tal-missjoni, il-post tal-missjoni, il-mezzi tat-trasport li għandhom jintużaw, id-data u l-ħin tat-tluq u r-ritorn, il-bidu u t-tmiem tal-ħidma. Fil-każ ta' missjoni li titħassar, il-Membru tal-Kummissjoni jrid immedjatament: jara li l-biljetti tal-ivvjaġġar u r-riżervazzjonijiet maħruġa mill-aġenzija tal-ivvjaġġar jitħassru bil-miktub, jiżgura li r-riżervazzjonijiet tal-lukandi wkoll jitħassru bil-miktub. Il-Membri tal-Kummissjoni jistgħu jużaw kwalunkwe mezz ta' trasport xieraq għall-finijiet tal-missjoni abbażi tal-kosteffettività tiegħu u b'kont meħud tal-ħtiġijiet tal-Istituzzjoni u f'konformità mal-Artikolu 6 tal-Kodiċi. Skont il-Gwida tal-Missjonijiet, l-ispejjeż tal-ivvjaġġar irrimborżati fil-kuntest ta' missjoni huma fil-prinċipju għal vjaġġar bejn Brussell u l-post tal-missjoni. Il-biljetti jinħarġu fuq talba mill-aġenzija tal-ivvjaġġar uffiċjali tal-Kummissjoni. L-ispejjeż jiġġarrbu kompletament mill-allokazzjoni tal-missjoni tal-Membru tal-Kummissjoni. Kull biljett jew riżervazzjoni li ma jintużawx, inkluż dawk parzjalment użati, iridu jiġu rritornati fil-pront lill-aġenzija tal-ivvjaġġar. Kull vjaġġar privat irid jitħallas personalment mill-Membru, li jħallas lill-aġenzija tal-ivvjaġġar direttament bil-karta tal-kreditu. L-użu ta' taxis tal-ajru jridu jiġu awtorizzati mill-President. Bħala regola ġenerali, it-taxi tal-ajru tista' tiġi awtorizzata biss taħt ċirkustanzi eċċezzjonali, meta ma jkunx hemm titjiriet kummerċjali disponibbli għad-destinazzjoni jew meta ma jkunux jaqblu mal-aġenda tal-Membru tal-Kummissjoni, jew għal raġunijiet ta' sigurtà. Jenħtieġ li ssir verifika bir-reqqa tal-opzjonijiet kollha, inkluż ippjanar tal-aġenda, sabiex it-taxi tal-ajru tkun ikkunsidrata biss bħala l-aħħar opzjoni. It-tul tal-missjoni huwa kkalkulat mill-ħin tat-tluq sal-ħin tar-ritorn lura fil-post tax-xogħol bil-mezzi tat-trasport użati. Il-missjonijiet ikkombinati mal-liv huma kkalkulati li jibdew fil-bidu tal-ħidma uffiċjali jekk il-liv jittieħed qabel il-missjoni u jintemm mat-tmiem tal-impenn uffiċjali jekk il-liv isegwi l-missjoni. L-istess japplika f'każ ta' festi pubbliċi u tmiem il-ġimgħa, sakemm l-iskeda tax-xogħol ma tipprovdix mod ieħor. Madankollu, anke jekk dan ikun il-każ, ma titħallas l-ebda gratifika għall-festi pubbliċi/għal tmiem il-ġimgħa jekk l-impenn uffiċjali jkun fil-pajjiż tal-oriġini tal-Membru tal-Kummissjoni. Il-gratifika għas-sussistenza ta' kuljum pagabbli lill-Membru tal-Kummissjoni hija l-gratifika pagabbli lill-uffiċjali b'żieda ta' 5 %. Dan huwa kkalkulat bl-użu ta' regoli applikabbli għall-uffiċjali fil-Gwida tal-Missjonijiet. L-ispejjeż tal-lukandi (esklużi l-kolazzjon u ikliet oħra) jiġu rrimborżati fuq preżentazzjoni tal-fattura. Jekk l-ispejjeż tal-lukanda jaqbżu t-EUR 300 għal kull jum, għandha tinhemeż ġustifikazzjoni mad-dikjarazzjoni tal-ispejjeż. Spejjeż oħrajn iġġustifikati bin-natura tal-missjoni huma rrimborżati fuq applikazzjoni u fuq preżentazzjoni ta' dokumenti ta' prova. Spejjeż ta' divertiment u ta' rappreżentanza jridu jintalbu separatament f'konformità ma' deċiżjoni tal-Kummissjoni li tirregola dawn l-ispejjeż. Il-Membri tal-Kummissjoni se jiġu rrimborżati abbażi ta' dikjarazzjoni tal-ispejjeż tal-missjoni li tintbagħat malajr kemm jista' jkun għal rimborż tal-ispejjeż tal-missjoni lill-PMO bl-użu tal-formola xierqa (MIPS). It-talbiet iridu jinkludu dawn id-dettalji: l-għan tal-missjoni, il-post tal-missjoni, id-data u l-ħin tat-tluq u tal-wasla fil-post tax-xogħol bil-mezzi tat-trasport użati, il-ħinijiet tal-bidu u tat-tmiem tal-ħidma, l-għadd ta' jiem ta' liv, jekk ikun hemm, ikkombinati mal-missjoni, l-ispejjeż tat-trasport imħallsa fuq il-post mill-Membru tal-Kummissjoni, l-ispejjeż tal-lukanda (esklużi l-kolazzjon u ikliet oħra), kull ikla mħallsa minn partijiet terzi għall-Membru tal-Kummissjoni, spejjeż oħra li jintalab rimborż għalihom. Iridu jinthemżu d-dokumenti ta' prova kollha. Skont l-Artikolu 14 tad-Deċiżjoni tal-Kummissjoni tal-14 ta' Settembru 1979, il-Membri kollha tal-Kummissjoni għandhom karozza u xufier uffiċjali assenjati lilhom il-ħin kollu. Ix-xufiera ma jistgħux jintalbu jagħmlu traġitti privati jekk dawn jinkludu sahra jew spejjeż ta' missjoni għax-xufier, sakemm is-sigurtà ma teżiġix dan. Vjaġġar ta' kuljum bejn ir-residenza Belġjana tal-Membru tal-Kummissjoni u l-uffiċċju (jew l-istazzjon u l-ajruport) għandhom jitqiesu bħala vjaġġar professjonali. Ix-xufiera huma koperti minn ordni ta' vjaġġar meta jsuqu l-karozza uffiċjali ta' Membru tal-Kummissjoni, anke jekk il-Membru jew uffiċjal tal-Kabinett ma jkunx fil-karozza, meta jkun qed jirritorna minn destinazzjoni uffiċjali jew meta jkun qiegħed iġib il-karozza lura minn hemm. Jenħtieġ li t-talbiet għal spejjeż ta' missjoni jimtlew mix-xufier bl-użu tal-formola xierqa (MIPS) u jiġu ffirmati mill-Kap tal-Kabinett, b'dawn id-dettalji: l-għan tal-missjoni, il-post tal-missjoni, ir-rotta li ttieħdet, id-data u l-ħin tat-tluq mill-post tax-xogħol u r-ritorn fih, l-ispejjeż tal-lukanda (esklużi l-kolazzjon u ikliet oħra), dettalji oħra inklużi fil-formola tat-talba. L-ispejjeż ta' missjoni tax-xufiera huma koperti mill-baġit tal-missjonijiet proprju tal-Kabinett. Membru tal-Kummissjoni li jżur Rappreżentanza tal-Kummissjoni jew Delegazzjoni tal-UE huwa intitolat għal karozza uffiċjali fil-limiti tar-riżorsi disponibbli għar-Rappreżentanza jew id-Delegazzjoni. Jekk iż-żjara ta' Membru tal-Kummissjoni tobbliga li jsir kuntratt għal servizz ta' trasport barra mill-funzjonament normali tar-Rappreżentanza, l-ispejjeż rispettivi jiġġarrbu mill-allokazzjoni tal-missjoni tal-Membru. Għal żjajjar lejn Delegazzjonijiet, japplikaw ir-regoli jew l-arranġamenti miftiehma bejn il-Kummissjoni u s-SEAE li jkunu fis-seħħ dak iż-żmien. Il-Programm ta' Tagħrif tal-Istitut tal-Bank tal-Investiment Ewropew jiffinanzja l-għotjiet għar-riċerka tiegħu permezz ta' skemi differenti. Waħda minnhom hija: CBA tespandi fuq dan billi twessa' d-definizzjoni ta' kosti u benefiċċji tal-proġett, f'żewġ aspetti. L-ewwel nett, tinkludi l-kosti u l-benefiċċji kollha, kemm jekk jieħdu l-forma ta' flussi finanzjarji jew mod ieħor. It-tieni nett, tikkontablizza l-kosti dovuti lill-membri kollha tas-soċjetà, u mhux biss dawk dovuti lill-investitur privat. Dan jinvolvi li wieħed iħares lejn ħafna elementi addizzjonali minbarra dawk inklużi fi pjan ta' negozju. Forsi l-element ġdid li huwa l-aktar magħruf fosthom huwa dak imsejjaħ "esternalitajiet". Dawn huma kosti jew benefiċċji li ma jintrefgħux mill-produtturi jew utenti ta' proġett, iżda minn terza persuna. L-esternalitajiet jissejħu pożittivi jew negattivi skont jekk ikunux jikkonsistu f'benefiċċju jew kost għat-terza persuna. Eżempju komuni ta' esternalità pożittiva jikkonsisti fl-effetti tal-fawrien tat-tagħrif, meta proġett li jinvesti fir-riċerka f'settur partikolari tal-ekonomija, jipproduċi tagħrif li jtejjeb ukoll il-produttività f'setturi oħrajn tal-ekonomija. Eżempju tipiku ta' esternalità negattiva huwa t-tniġġis tal-ambjent. L-esternalitajiet b'hekk huma benefiċċji jew kosti dovuti lil partijiet barra mill-pjan tan-negozju, u li ġeneralment ma jieħdux il-forma ta' flussi finanzjarji, għalkemm jista' jkollhom implikazzjonijiet finanzjarji għat-terza persuna. Għalhekk, pereżempju, esternalità pożittiva ta' tagħrif tista' tbaxxi l-kosti operattivi f'industriji oħrajn. Elementi oħrajn ikkunsidrati minn CBA u mhux minn pjan ta' negozju huma bidliet fil-valur għall-flus (imkejla formalment permezz ta' surplus għall-klijenti) offruti lill-konsumatur. Il-pjan ta' negozju jkejjel l-element ta' flus, iżda jħalli barra l-element tal-valur. Jekk proġett iżid il-kwalità ta' prodott li madankollu jinbiegħ lill-pubbliku bl-istess prezz bħal qabel il-proġett, il-pjan ta' negozju jkun qiegħed jinjora l-benefiċċji li jieħdu l-forma ta' kwalità ogħla, u b'hekk valur, għall-konsumatur. CBA tipprova taqbad din il-bidla fil-valur. Dan il-ħin huwa benefiċċju għal waħda mill-partijiet fil-pjan ta' negozju (il-konsumatur), iżda jinqabadx mill-kejl ta' benefiċċju użat fi pjan ta' negozju. Eżempju użat ħafna huwa l-valur li l-vjaġġaturi jpoġġu fuq il-ħin tal-ivvjaġġar li jirriżulta minn proġetti ta' trasport. Implikazzjoni tat-teħid tal-perspettiva tal-membri kollha tas-soċjetà hija li CBA trid tħares lejn ċerti flussi finanzjarji b'mod differenti minn pjan ta' negozju. Għalhekk, pjan ta' negozju jittratta sussidju bl-istess mod bħal benefiċċju - dħul ta' flus fil-proġett. CBA tirrikonoxxi li dan it-tip ta' benefiċċju għall-produttur jikkostitwixxi kost għall-kontribwent, u b'hekk tittratta s-sussidju bħala trasferiment mill-kontribwent għall-promotur privat, la bħala benefiċċju u lanqas bħala kost. Bl-istess mod, il-pjanijiet ta' negozju jittrattaw it-taxxi mħallsa bħala ekwivalenti għal kost – ħruġ ta' flus mill-proġett – waqt li jittrattawhom bħala trasferiment mis-settur privat għall-Istat. Il-kritiċi tas-CBA spiss isemmu li t-teknika ma jirnexxiliex taqbad il-benefiċċji u l-kosti kollha ta' proġett. B'mod partikolari, spiss hija kkritikata talli tħalli barra dawk li fil-letteratura tas-CBA huma magħrufa bħala "effetti indiretti". Dawn huma benefiċċji monetarji u kosti li l-proġett jikkawża fi swieq oħrajn relatati mal-proġett – l'hekk imsejħa "swieq sekondarji." Dawn l-effetti jistgħu jiġu ttikkettjati b'mod differenti fil-letteratura tal-impatt ekonomiku. Tabilħaqq, l-indirizzar tad-differenzi fit-terminoloġija huwa parti mill-ambitu tal-proġett ta' riċerka propost hawnhekk. Il-metodi ta' CBA jikklassifikaw is-swieq sekondarji f'kumplimenti u sostituti. Proġett li jikkonsisti fit-titjib tal-produttività tat-tkabbir tal-larinġ, biex b'hekk jitnaqqas il-prezz tal-larinġ, jista' jkun ta' benefiċċju għal industrija kumplimentari, bħal dik tal-meraq tal-larinġ ippakkjat. CBA ma tħarisx lejn il-bejgħ u l-profitti akbar tas-suq tal-meraq tal-larinġ ippakkjat, u b'hekk jista' jingħad li tħalli parti mill-benefiċċju tal-proġetti barra. Fl-istess ħin, il-prezz aktar baxx tal-larinġ jagħmel ħsara lill-bejgħ tat-tuffieħ, settur sostitut. Il-profitti aktar baxxi tal-kultivaturi tat-tuffieħ allegatament ma jiġux ikkunsidrati f'CBA. Il-kritiċi tas-CBA jindikaw ukoll li l-infiq assoċjat ma' proġett jiskatta effetti multiplikaturi fl-ekonomija kollha, biex b'hekk jiġġenera profitti, dħul ta' taxxa u impjiegi f'setturi oħrajn. Dan l-effett imur lil hinn mill-effetti ta' proġett fuq is-swieq sostituti u kumplimentari li għadhom kemm ġew deskritti, u huwa relatat mal-infiq ta' flus attwali assoċjat mal-proġett. Il-kritiċi tas-CBA jipproponu stima tal-impatt ekonomiku (economic impact assessment - EIA) bħala kumpliment għas-CBA, jew anki bħala alternattiva. Iżda l-kritika hija bbażata fuq nuqqas ta' fehim tan-natura u l-objettivi differenti ta' CBA u EIA. CBA hija applikazzjoni tal-ekonomija tal-welfare għal teħid ta' deċiżjonijiet prattiċi. Din tħares lejn il-benefiċċji u l-kosti kollha u tkejjel jekk linja ta' azzjoni waħda żżidx valur fuq il-linja ta' azzjoni alternattiva, biex b'hekk tipproduċi titjib fil-welfare soċjali. Hija mmirata lejn it-teħid ta' deċiżjonijiet u bħala tali dejjem tqabbel żewġ linji ta' azzjoni alternattivi sabiex iddaħħal il-kosti tal-opportunità fl-eżerċizzju. L-EIA tkejjel biss varjabbli monetizzati u ma tagħmilx referenza neċessarjament għall-kosti tal-opportunità. Primarjament hija għodda ta' kejl. Tista' tintuża għat-teħid ta' deċiżjonijiet iżda għandha fokus aktar dejjaq minn dak meħtieġ mill-ekonomija tal-welfare. EIA hija bbażata fuq tabelli ta' input u output, u timmudella l-ekonomija sħiħa billi tkejjel kif l-infiq fi kwalunkwe settur individwali tal-ekonomija jaffettwa l-infiq f'setturi oħrajn. B'hekk jidher li l-EIA tindirizza simultanjament il-kwistjonijiet ta' effetti indiretti u multiplikaturi. Iżda l-EIA għandha tliet karatteristiki li ma jagħmluhiex xierqa bħala sostitut jew anki bħala kumpliment għal CBA. Dawn it-tliet nuqqasijiet huma indirizzati wara xulxin. L-ewwel waħda minn dawn it-tliet karatteristiki hija li l-EIA tassumi li investimenti huma flussi eżoġeni fl-ekonomija. Din tista' tkun preżunzjoni aċċettabbli jekk wieħed iħares lejn kif proġett għandu impatt fuq l-ekonomija, jew kif l-infiq relatat mal-proġett jitkattar fl-ekonomija. Iżda mhuwiex xieraq bħala kejl ta' jekk proġett iżidx valur, i.e. jekk huwiex użu aħjar ta' riżorsi mill-użu li jingħata lil dawk ir-riżorsi fin-nuqqas tal-proġett. Proġetti ta' investiment ftit li xejn huma eżoġeni: dawn iridu jiġu ffinanzjati permezz ta' diverżjoni ta' riżorsi minn oqsma oħrajn tal-ekonomija. Jekk proġetti jiġu ttrattati bħala endoġeni dan jagħti riżultati radikalment differenti. Fl-aktar forma sempliċi, l-effetti multiplikaturi tal-proġett tal-larinġ jiġu għad-detriment tal-effetti multiplikaturi li jseħħu f'dawk is-setturi l-oħrajn fejn l-infiq irid jitnaqqas sabiex ikun hemm diverżjoni ta' riżorsi għall-proġett tal-larinġ. It-tieni mit-tliet karatteristiki li tbiegħed l-EIA mis-CBA hija li l-EIA tassumi li l-prezzijiet ma jinbidlux fl-ekonomija u li d-disponibbiltà ta' riżorsi hija prattikament infinita. EIA hija mibnija b'tali mod li, irrispettivament kemm ikun kbir proġett meta mqabbel mad-daqs tal-ekonomija, dejjem ser ikun hemm riżorsi suffiċjenti biex jiġi implimentat mingħajr ma jinbidlu l-prezzijiet fl-ekonomija. Iżda fir-realtà, proġetti kbar fil-fatt ibiddlu l-prezzijiet, u l-prezzijiet ogħla ta', ngħidu aħna, l-inputs, ifissru li l-produzzjoni f'setturi oħrajn ikollha titnaqqas. CGE għalhekk jista' jitqies bħala raffinar ta' EIA. Din iġġib ukoll l-analiżi tal-impatt eqreb għal CBA. Madankollu, CGE xorta waħda jikkondividi t-tielet nuqqas ta' EIA meta mqabbel ma' CBA, jiġifieri li jiffoka fuq flussi relatati ma' tranżazzjonijiet monetarji – profitti, taxxi, salarji eċċ. – waqt li jinjora ħafna mill-varjabbli inklużi f'CBA, bħal esternalitajiet, valur għall-flus, eċċ. Dan huwa għaliex studji ta' CGE, bħal EIA, kienu ddisinjati bħala ħolqa bejn l-analiżi tal-proġett jew ta' politika u l-makroekonomija, bl-indikatur ewlieni tal-prestazzjoni makroekonomika jkun id-dħul nazzjonali, jew il-prodott domestiku gross (PDG). In-nuqqasijiet imsemmija m'għandhomx jgħattu l-fatti li, l-ewwel nett, CGE joffri deskrizzjoni aktar rikka tal-ekonomija fejn jopera l-proġett u li, it-tieni nett, it-tekniki CGE saru aktar sofistikati. Mudelli dinamiċi stokastiċi tal-ekwilibriju ġenerali (dynamic stochastic general equilibrium - DSGE) jindirizzaw l-imġiba dinamika tal-ekonomiji. Proġetti evalwati minn CBA jista' jkollhom ħajjiet ta' 20 sena jew itwal, biex b'hekk tissaħħaħ ir-rilevanza tal-perspettivi offruti minn mudelli dinamiċi. Għalhekk, pereżempju, l-eżiti ta' proġetti li jagħtu xokk teknoloġiku lil ekonomija aktarx li jinftiehmu aħjar permezz ta' DSGE milli permezz ta' mudellar statiku. L-iskop ta' din il-proposta ta' EIBURS huwa li tindirizza dan it-tielet nuqqas sabiex ir-riżultati ta' mudelli ta' impatt isiru kumpatibbli ma' dawk ta' CBA. Ir-riċerkaturi jipproponu l-metodu tal-valutazzjoni tal-impatt, fost dawk li jintużaw attwalment fi studji empiriċi, li juri l-aqwa wiegħda ta' kumpatibbiltà mas-CBA, u jaħdmu biex jiddeterminaw dik il-kumpatibbiltà. Dan għandu jgħin lill-utenti ta' CBA globalment, u l-BEI b'mod partikolari, biex jinvestigaw kemm huma preċiżi s-CBAs bħala miżura biex jiġi evalwat il-każ soċjoekonomiku sħiħ għal proġetti ta' investiment. Il-programm ta' riċerka għandu jikkonsisti f'erba' kompiti. Ir-riċerkaturi jirrevedu l-firxa ta' metodi ta' valutazzjoni tal-impatt li jkunu l-aktar promettenti fil-kisba ta' kumpatibbiltà li taħdem ma' CBA. Għandu jintgħażel metodu fuq il-bażi tal-kriterji li ġejjin: l-aktar importanti, għandu jkollu track record sod u żviluppat sew ta' applikazzjoni empirika; għandu jkun ta' rilevanza attwali għall-letteratura akkademika korrispondenti; u ir-riċerkaturi għandhom ikunu konvinti mill-prospetti li jistabbilixxu kumpatibbiltà ma' CBA fi ħdan il-limitazzjonijiet ta' żmien u riżorsi ppreżentati mill-proġett ta' riċerka. It-tieni parti tikkonsisti fl-iżvilupp ta' żewġ mudelli ta' impatt li jinkorporaw il-kundizzjonijiet kollha meħtieġa sabiex isiru kumpatibbli mal-miżuri ta' valur miżjud tas-CBA. Wieħed mill-mudelli jkun għal ekonomija reġjonali fl-UE li tkun ta' dħul relattivament għoli, effiċjenti u kompetittiva. L-ieħor ikun għal ekonomija fl-UE bi dħul relattivament baxx, mhux kompetittiva u b'rata għolja ta' qgħad. Ir-raġunament għall-immudellar ta' żewġ ekonomiji drastikament differenti huwa sabiex l-analiżi tixħet dawl fuq jekk riżultati differenti b'mod sinifikanti jistgħux ikunu mistennija bejn tipi ta' kundizzjonijiet ekonomiċi. Reġjuni aktar foqra għandhom tendenza li jgawdu eliġibbiltajiet ta' investiment aktar wesgħin mis-settur pubbliku. Ikun rilevanti li wieħed jitgħallem jekk hemmx indikazzjonijiet li evalwazzjonijiet f'reġjuni aktar foqra jimmeritaw l-ispiża żejda fit-twettiq ta' studju tal-impatt. Ir-riċerkaturi jistgħu jew jiddisinjaw il-mudelli tal-impatt mix-xejn jew inkella jadattaw mudelli eżistenti. Għandhom ikunu ħielsa li jsegwu kwalunkwe waħda miż-żewġ alternattivi, sakemm l-alternattiva magħżula ma tikkompromettix l-iskop ċentrali tal-programm ta' riċerka, li huwa l-kumpatibbiltà mas-CBA. L-adattament ta' mudelli ta' impatt għal miżuri CBA jkun jinvolvi ħidma fuq żewġ livelli fl-istess ħin: in-naħa "reali" u dik "finanzjarja" tal-ekonomija. Ħafna mudelli ta' impatt eżistenti m'għandhomx settur finanzjarju. Minħabba, b'mod aktar ġenerali, is-suppożizzjonijiet magħmula f'CBA dwar il-provenjenza ta' riżorsi investiti fil-proġett u, b'mod aktar speċifiku, minħabba l-fatt li l-BEI iwettaq l-irwol tiegħu permezz tas-settur finanzjarju, il-mudelli ta' impatt żviluppati għandhom jagħtu attenzjoni partikolari lin-naħa finanzjarja. Fuq in-naħa "reali", il-mudelli ta' impatt diġà jkejlu varjabbli bħall-PDG, l-impjiegi u l-bilanċ tal-kummerċ. Il-modifiki ewlenin previsti jinvolvu ż-żieda tal-elementi meħtieġa biex jiġi kkomputat il-benefiċċju soċjali, inkluż: li jinqabdu l-bidliet fis-surplus għall-konsumatur fl-ekonomija kollha; u l-inkorporazzjoni ta' kejl ta' esternalitajiet pożittivi u negattivi, inklużi wkoll esternalitajiet ambjentali. Fuq in-naħa finanzjarja, il-mudelli jakkomodaw opzjonijiet alternattivi biex jinġabru finanzi għal proġett, inklużi: tassazzjoni diretta; tassazzjoni indiretta; żieda fit-tfaddil privat; u Ingredjent neċessarju tal-Kompitu 2 ser ikun li jiġu ċċarati differenzi fit-terminoloġija bejn iż-żewġ tekniċi. Pereżempju, CGE jagħmel referenza għal "effetti indotti", u dan huwa probabbilment influwenzat mit-terminoloġija f'EIA. Dawk l-effetti mhux neċessarjament għandhom ekwivalent dirett f'CBA, li tista' taqbad xi elementi tal-effetti indotti minn CGE bħala effetti indiretti filwaqt li tittratta elementi oħrajn bħala effetti multiplikanti, u b'hekk tinjorahom. Ir-riċerkaturi mbagħad jissimulaw l-effett ta' diversi tipi ta' proġett ta' investiment kapitali fuq kull waħda miż-żewġ ekonomiji. In-numru ta' proġetti li għandhom jiġu ssimulati jiġi deċiż matul il-proġett ta' riċerka. Ir-riċerkaturi jissuġġerixxu s-setturi li għandhom jiġu ssimulati u li għandhom jiġu miftiehma mas-superviżur tal-BEI. Kandidati possibbli jinkludu proġett ta' infrastruttura, proġett industrijali kbir u proġett fis-settur tas-servizzi bħall-edukazzjoni, id-divertiment, eċċ. Kull proġett jiġi ssimulat permezz ta' sorsi ta' finanzjament alternattivi. Ir-riċerkaturi finalment jivvalutaw il-grad safejn ir-riżultati tal-istima tal-impatt ivarjaw mir-riżultati miksuba minn "CBA tipika". "CBA tipika" tiffoka fuq is-suq primarju u fuq l-aktar swieq sekondarji importanti biss. Ir-riċerkaturi jiġbdu l-konklużjonijiet u joħorġu rakkomandazzjonijiet dwar: iċ-ċirkostanzi li taħthom l-evalwazzjonijiet tal-proġetti mwettqa b'metodi ta' stima tal-impatt aktarx li ser jagħtu riżultati li jvarjaw minn dawk misjuba minn CBA; u iċ-ċirkostanzi li taħthom l-ispiża u l-ħin biex tiġi kkummissjonata valutazzjoni tal-impatt joffru valur għall-flus meta jiġi evalwat proġett. Il-mudelli tal-valutazzjoni tal-impatt li attwalment huma prodotti minn riċerkaturi akkademiċi jew ikkummissjonati minn istituti ta' riċerka huma titjib fuq metodi ta' impatt preċedenti. Iżda l-iskop ta' dawk il-mudelli jibqa' l-istess: li jkejjel l-effett nett ta' proġett jew politika fuq id-dħul nazzjonali, jew il-PDG. Id-dħul nazzjonali huwa kejl mhux komplut tal-produzzjoni tal-pajjiż, u b'hekk huwa għodda imperfetta għall-kejl tal-produttività ekonomika totali, inkluża perspettiva tal-assistenza soċjali. Għaldaqstant il-mudelli mhumiex kumpatibbli bis-sħiħ ma' CBA. Il-kejl tal-PDG iħalli barra elementi bħal titjib fil-valur għall-flus (surplus għall-konsumatur) u esternalitajiet ambjentali. Billi l-metodi tal-impatt jiġu adattati biex isiru kumpatibbli ma' CBA, l-output tal-metodi ta' impatt isir kejl aħjar tal-effett ġenerali ta' proġett ta' investiment fuq il-produttività u l-assistenza soċjali ta' ekonomija. Dawk il-metodi ta' impatt jistgħu jintużaw ukoll fl-evalwazzjoni tal-politiki, u mhux biss ta' proġetti ta' investiment. Safejn jaf il-proponent, dak l-adattament ta' metodi ta' impatt għal CBA għadu mhuwiex disponibbli. Il-proġett ta' riċerka għalhekk għandu jgħin biex jiżviluppa verżjonijiet ġodda ta' mudelli ekonomiċi għall-evalwazzjoni soċjoekonomika ta' proġetti u politiki. Il-proposti għandhom jintbagħtu bl-Ingliż sal-15 ta' April 2018 24:00 (CET). Proposti mibgħuta wara din id-data ma jiġux ikkunsidrati. Il-proposti għandhom jintbagħtu bl-email lil: Dan l-avviż jikkonċerna l-impriżi li ġejjin: Centerbridge Partners, LP ("Centerbridge", l-Istati Uniti tal-Amerka) Robyg SA ("Robyg", il-Polonja) Goldman Sachs u Centerbridge jakkwistaw fis-sens tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' Robyg. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Axión u Enagás jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' Axent. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi impriża konġunta (joint venture, JV). L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_065_2018.html